Αμριτσάρ

Η Αμρίτσαρ (Amritsar, παντζάμπι: ਅੰਮ੍ਰਿਤਸਰ/امرتسر, χίντι: अमृतसर), ιστορικά γνωστό ως Ραμντασπούρ, είναι πόλη στη βορειοδυτική Ινδία, στην πολιτεία Παντζάμπ. Σύμφωνα με την απογραφή του 2011, η Αμριτσάρ έχει 1.132.761 κατοίκους. Η πόλη βρίσκεται κοντά στα σύνορα με το Πακιστάν. Η Λαχόρη, η δεύτερη μεγαλύτερη πόλη του Πακιστάν, απέχει περίπου 50 χιλιόμετρα από την Αμριτσάρ. Το όνομα της πόλης σημαίνει «ιερή πισίνα από νέκταρ». Η πόλη ιδρύθηκε τον 16ο αιώνα, πιθανότερα το 1574, όταν ο Γκουρού Ραμ Ντας αγόρασε την έκταση για 700 ρουπίες και κατασκεύασε μια ιερή πισίνα. Τις 13 Απριλίου 1919, ανήμερα της ιερής μέρας των Σιχιστών, κατά τη διάρκεια διαμαρτυρίας πολιτών, ο στρατηγός Ντάιερ διέταξε στα στρατεύματά του να ανοίξουν πυρ με αποτέλεσμα το θάνατο 379 ανθρώπων, σε ένα συμβάν που έμεινε γνωστό ως το σφαγή του Αμριτσάρ.

Οι κύριες θρησκείες στην πόλη είναι ο Ινδουισμός και ο Σιχισμός, με 49,36% και 49% του συνολικού πληθυσμού αντίστοιχα να ασκεί μια από τις δύο θρησκείες. Στο Αμριτσάρ βρίσκεται ο Χρυσός Ναός, πνευματικό και πολιτιστικό κέντρο του Σιχισμού. Ο ναός είναι ένα από τα σημαντικότερα αξιοθέατα της Ινδίας.

Παραπομπές

Εξωτερικοί σύνδεσμοι
 

Πόλεις της Ινδίας
Πόλεις του Παντζάμπ (Ινδία)
Σιχ τοποθεσίες